OpenLLM-France/wikimedia huggingface dataset:
# Puig Rodó

«Puig Rodó» té aquests significats:
* Puig Rodó (Avinyonet del Penedès), a l'Alt Penedès
* Puig Rodó (Corçà), al Baix Empordà
* Puig Rodó (Cruïlles, Monells i Sant Sadurní de l'Heura), al Baix Empordà
* Puig Rodó (Escorca), a Mallorca, esperó del massís del Puig Caragoler de Femenia
* Puig Rodó (Fontpedrosa), o Puig Rodó, cim del terme comunal de Fontpedrosa, de la comarca del Conflent
* Puig Rodó (Moià), al Bages
* Puig Rodó (el Montmell), al Baix Penedès
* Puig Rodó (les Preses), a la Garrotxa
* Puig Rodó (Roses), a l'Alt Empordà
* Puig Rodó (Sant Aniol de Finestres), a la Garrotxa
* Puig Rodó (Sant Llorenç Savall), al Vallès Occidental
* Puig Rodó (Massís del Montgrí), muntanya del massís del Montgrí a cavall dels municipis de Torroella i Ullà (Baix Empordà)
* Puig Rodó (el Vendrell), al Baix Penedès
* Puig Rodó (Vilallonga de Ter), al Ripollès
* Puig Rodó (Vilanova de Sau), a Osona
* Puig Rodó (Alins), al Pallars Sobirà
* Puig Rodó (Masarac), cim del municipi de Masarac (Alt Empordà)
* Puig Rodó (Santa Cristina d'Aro), cim del Baix Empordà.
# New Warriors

Els New Warriors («Nous Guerrers») són un supergrup de ficció superheroica propietat de Marvel Comics, amb sèrie pròpia en la dècada de 1990. Creats pel dibuixant Ron Frenz i l'editor en cap Tom DeFalco, el grup original estava format per personatges menors de l'Univers Marvel, amb la característica comú que tots eren adolescents: Marvel Boy, Namorita, Nova, Speedball, Starfire i, l'únic creat expressament, Night Thrasher.
Encara que l'últim volum de la sèrie homònima deixà de publicar-se en 2016, el mateix any Marvel anuncià que preparava una sèrie de televisió, però en to de comèdia i amb el personatge d'Squirrel Girl com a protagonista.

## Referències

* ↑ «New Warriors» (en anglés). Marvel Universe Wiki. Marvel Comics. [Consulta: 1r abril 2017].
* ↑ Craig Byrne «Why It’s a Mistake to Make Marvel's ‘New Warriors' TV Series a Comedy» (en anglés). Collider, 07-09-2016 [Consulta: 1r abril 2017].
* ↑ Michael Ausiello «Squirrel Girl on TV? Marvel Developing New Warriors Comedy Series» (en anglés). TV Line, 30-08-2016 [Consulta: 1r abril 2017].
# Pantà de la Xoriguera

El pantà de la Xoriguera era una presa d'aigua situada a la riera de Gaià, al terme municipal de Terrassa. Fou construït entre el 1898 i el 1902 per tal d'abastir d'aigua Terrassa però es va esfondrar el 1944, causant vuit víctimes mortals.

## Referències

* ↑ J.Verdaguer/J.M.Oller. «L'esfondrament del pantà de la Xoriguera de Terrassa». Nació Digital, 29-03-2014. [Consulta: 17 maig 2020].
# Torch song

«Torch song» té aquests significats:
* Torch song (tipus de cançó), cançó d'amor sentimental
* Torch Song (grup de música), banda britànica de synthpop de la dècada del 1980
* Torch Song (pel·lícula de 1953), pel·lícula estatunidenca dirigida per Charles Walters i protagonitzada per Joan Crawford
* Torch Song (pel·lícula de 1993), telefilm estatunidenc dirigit per Michael Miller i protagonitzat per Raquel Welch, Jack Scalia i Alicia Silverstone
, pel·lícula estatunidenca de 1933 dirigida per Alexander Hall i George Somnes i protagonitzada per Claudette Colbert
# Svinia

Svinia (hongarès: Szinye) és un poble d'Eslovàquia oriental aproximadament a 8 oest de km de Prešov. Tenia 1.500 persones el 2005 i el poble cobreix una àrea de 14.734 km².
Són dos poblaments similars, un habitat per eslovacs i l'altre per gitanos. El poble Svinia gitano va ser visitat i "descobert" per antropòlegs canadencs el 1993, i va ser el tema de la pel·lícula documental The Gypsies of Svinia. L'equip va quedar impressionat de les terribles i insalubres condicions de vida, i el 100% d'atur, i la profunda divisió racial entre la Svinia blanca i la Svinia gitana. Svinia des d'aleshores és coneguda a Europa i ha estat tema d'estudis, llibres i pel·lícules. Des dels anys 1990 s'han posat en marxa projectes internacionals per millorar vida dels gitanos a Svinia.

## Història

La primera referència escrita de la vila data del 1249.

## Referències

* ↑ «Mestská a obecná štatistika SR». Arxivat de l'original el 2007-11-16. [Consulta: 21 agost 2020].
* ↑ «Svinia».
# Novoriàmova

Novoriàmova (en rus: Новорямова) és un poble de l'óblast de Tiumén, a Rússia, que en el cens del 2010 tenia 124 habitants.
# Residència de les Germanetes dels Pobres (Tortosa)

La Residència de les Germanetes dels Pobres és una residència d'ancians de l'ordre de les Germanetes dels Pobres a Tortosa (Baix Ebre). L'edifici és inclòs a l'Inventari del Patrimoni Arquitectònic de Catalunya.

## Descripció

És un conjunt d'edificis de caràcter religiós i profà, de planta rectangular irregular tant pel recinte en general com pel conjunt d'edificacions que l'integren. El recinte se situa al punt més alt del carrer Poeta Vicenç Garcia, i al costat esquerre de l'inici del carrer Barcelona, on ja comença el raval dels Caputxins -paral·lel a la via del tren-. Aquest està voltat per un mur que, tot circumscrivint la superfície interior, és on es combinen els espais omplerts per les diferents edificacions de caràcter escultòric (vegeu l'escultura de la mare fundadora de la congregació que s'aixeca a la banda esquerra de la façana principal de l'edifici major).
L'edifici per excel·lència és el que es troba enfront de la porta d'accés al recinte, i que presenta un cos central de planta rectangular, al mig, amb un cos afegit pel costat dret i diversos cossos més grans pel costat esquerre. La façana principal d'aquest edifici central té una organització perfectament simètrica (planta baixa i dos pisos), destacant el plafó de ceràmica policromada dedicat a Sant Miquel i que es troba al costat dret.

## Història

L'origen de l'enclavament de les Germanetes dels Pobres a Tortosa es remunta al 1875, quan la Sra. Dolors de Córdoba fa una sol·licitud a tal respecte. El seu objectiu al sol·licitar la presència de la Congregació a Tortosa està relacionat amb l'última voluntat del seu marit, que a la seva mort va deixar una propietat per la fundació d'un asil pels avis pobres. Cap al 1879, i amb bona predisposició de les autoritats eclesiàstiques i civils de Tortosa, es va decidir instal·lar la residència en un antic convent de Caputxins que no s'havia acabat de construir i havia estat utilitzat com a fàbrica. Es va llogar la meitat del recinte, però degut a la contínua arribada d'avis es va haver de comprar íntegrament tot el local. Cal destacar la importància de l'antic convent dels Caputxins a Tortosa, ja des de la seva arribada als voltants del 1605, i al llarg dels segles següents -XVIII i XIX- fins al segon quart del s. XIX, en que abandonen Tortosa degut als problemes originats arran de la desamortització. De fet el nom de raval dels Caputxins ve derivat del famós convent d'aquesta ordre.

## Referències

* 1 2 «Residència de les Germanetes dels Pobres». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 agost 2014].
# Prečín

Prečín és un poble i municipi d'Eslovàquia que es troba a la regió de Trenčín.

## Història

La primera menció escrita de la vila es remunta al 1385.
# Muntanya de l'Ermità

La Muntanya de l'Ermità és una muntanya de 815 metres que es troba al municipi de Conesa, a la comarca de la Conca de Barberà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ «Muntanya de l'Ermità». Gran Enciclopèdia Catalana. Barcelona: Grup Enciclopèdia Catalana.
# Torch song (tipus de cançó)

Una torch song és una cançó d'amor sentimental, en la qual típicament el cantant lamenta un amor no correspost o amor perdut, un amor en què un dels dos amants ignora l'existència de l'altre, on una part ha marxat o un afer romàntic ha afectat la relació. El terme ve del refrany anglès, "to carry a torch for someone", literalment portar un llum per algú altre. Significa anar-li al darrere a algú o estar-ne enamorat. Tommy Lyman va començar l'ús en el seu elogi de "My Melancholy Baby." El terme és també explícitament citat en la cançó "Jim", popularitzada per versions de Billie Holliday, Sarah Vaughan i Ella Fitzgerald: Someday, I know that Jim will up and leave me / But even if he does you can believe me / I'll go on carryin' the torch for Jim./ I'll go on lovin' my Jim.
El cant torch és més d'un nínxol que un gènere i pot haver derivat de l'estil tradicional de cantar influït pel jazz, tot i que la tradició americana de la cançó típicament torch confia en l'estructura melòdica del blues. Alguns exemples de cançons de llanterna són "Can't Help Lovin' Dat Man" (1927), "Body and Soul" (1930), "Down in the Depths" (1936), "Lili Marlene" (1938), "One for My Baby" (1943), "I Guess I'll Hang My Tears Out to Dry" (1944), "Cry Me a River" (1953), "The Man That Got Away" (1954),"Ne me quitte pas" i "Here's That Rainy Day" (1959), "Rhythm of the Rain" (1962), "By the Time I get to Phoenix" (1965), "One Less Bell to Answer" (1970), "Losing My Mind" (1971), "I Will Always Love You" (1974), "And I Am Telling You" (1982), "Careless Whisper" (1984), "Kayleigh" (1985), "I Want You" (1986), "Wicked Game" (1990), "My All" (1997), "You're Beautiful" (2004), i "Every Time I Hear Your Name" (2005).

## Cantants de torch

Cantants femenines del la tradició pop vocal són anomenades cantants torch quan el seu repertori consisteix predominantment de material d'aquella naturalesa. Encara que cançons torch eren normalment abans associades amb cantants femenines, el terme també ha estat aplicat a cantants masculins més notablement Frank Sinatra, David Ruffin, Roy Orbison, Bill Withers, Jeff Buckley, Sam Smith i Chris Isaak.
Aquí hi ha una llista de cantants de torch femenines populars:
* Belle Baker (1893-1957)
* Libby Holman (1904-1971)
* Helen Morgan (1900-1941)
* Gertrude Niesen (1911-1975)
* Keely Smith (1928-2017)
* Billie Holliday
* Adele
* Ella Fitzgerald
* Lana Del Rey
* Marília Mendonça

## Referències

* ↑ Smith, L.: Elvis Costello, Joni Mitchell, and the Torch Song Tradition, p. 9. Praeger Publishers, 2004.
* 1 2 Allan Forte, M. R.: Listening to Classic American Popular Songs, p. 203. Yale University Press, 2001.
* ↑ «My Melancholy Baby». A: Piano Stylings of the Great Standards, p. xi. ISBN 978-1-929009-14-5.
* ↑ Forte, Allen. Listening to Classic American Popular Songs (en anglès). Yale University Press, 2001, p. 24. ISBN 0300083386.
* ↑ Wainwright, Rufus. «Culture › Music › Features: The Ten Best Torch Songs» (en anglès). Independent Digital News & Media, 11-06-2004. [Consulta: 9 juny 2018].

## Vegeu també

* Crooner

## Enllaços externs

* Cançons torch en AllMusic (anglès)
# Tamanski

Tamanski - Таманский (rus) és un possiólok del krai de Krasnodar, a Rússia. Es troba a la península de Taman, al delta del riu Kuban, a 50 km al sud-oest de Temriük i a 172 km a l'oest de Krasnodar, la capital.
Pertanyen a aquest municipi les poblacions d'Artiúsxenko, Vesselovka i Progress.
# Número Internacional Normalitzat per a Registres d'Autoritat

Número Internacional Normalitzat per a Registres d'Autoritat, conegut per les sigles en anglès ISADN, fou un registre proposat per la Federació Internacional d'Associacions i Institucions Bibliotecàries (IFLA) per a proveir i mantenir identificadors únics per a entitats descrites en les dades d'autoritats. Tindre aquest número únic tindria els beneficis de ser independent de sistemes i idiomes.
Françoise Bourdon fou un dels principals defensors d'aquesta norma, amb la proposta d'una estructura per a l'ISADN i la recomanació que el número identifique únicament registres d'autoritat, i no els seus objectes.
Un article de 1989 escrit per Delsey descriví el treball fet pel Grup de Treball de la IFLA en un Sistema Internacional d'Autoritats, passant gran part del temps en la conceptualització d'un número normalitzat internacional "que facilitarà l'enllaç de autoritats variants per a la mateixa identitat." El debat era molt complex respecte quines agències assignarien de fet tals números. Per exemple, una biblioteca nacional podria encarregar-se a assignar identificadors als autors del seu país, però portaria a identificadors duplicats per a dades d'autoritats que descriuen a persones transnacionals.
Es va determinar finalment que el projecte era inviable. Tillett suggerí que l'agrupació d'identificadors emprat per la Virtual International Authority File pot complir les necessitats expressades en la proposta de l'ISADN.
El concepte d'una ISADN continua sent rellevant per a la comunitat de la ciència de la informació perquè podria ser una gran ajuda en el problema de mesurar la producció individual de recerca d'un autor.

## Referències

* 1 2 Tillett, Barbara B. «Numbers to Identify Entities (ISADNs–International Standard Authority Data Numbers)». Cataloging & Classification Quarterly, 44, 3–4, 25-07-2007, pàg. 343–361. DOI: 10.1300/J104v44n03_12.
* ↑ Bourdon, Francoise. International Cooperation in the field of Authority Data: an analytical study with recommendations. K. G. Saur, 1993, p. 79–80.
* ↑ Delsey, Tom «Authority Control in an International Context». Cataloging & Classification Quarterly, 9, 3, 23-01-1989, pàg. 13–28. DOI: 10.1300/J104v09n03_02.
* ↑ Tillett, Barbara B. «A Review of the Feasibility of an International Standard Authority Data Number (ISADN)». IFLA, 01-07-2008. [Consulta: 6 agost 2016].
* ↑ Habibzadeh, Farrokh; Yadollahie, Mahboobeh «The problem of "Who"». The International Information & Library Review, 41, 2, 01-06-2009, pàg. 61–62. DOI: 10.1016/j.iilr.2009.02.001.
# Salat (planta)

«Salat» té aquests significats:
* Salat ver (Suaeda vera)
** Algunes espècies del gènere Suaeda
* Salat o barrella punxosa (Salsola kali)
** Algunes espècies del gènere Salsola
Viccionari
# Ozren Bonačić

Ozren Bonačić (Zagreb, 5 de gener de 1942) és un waterpolista croat, ja retirat, que va competir sota bandera iugoslava durant les dècades de 1960 i 1970.
El 1964 va prendre part en els Jocs Olímpics d'Estiu de Tòquio, on guanyà la medalla de plata en la competició del waterpolo. Quatre anys més tard, als Jocs de Ciutat de Mèxic, guanyà la medalla d'or en la mateixa prova. També va disputar els Jocs de 1972 i 1976. En ambdues edicions finalitzà la competició de waterpolo en cinquena posició.
En el seu palmarès també destaquen tres medalles de bronze al Campionat d'Europa de waterpolo, el 1966, 1970 i 1974, i dues medalles als Jocs del Mediterrani, d'or el 1967 i de plata el 1975. Amb la selecció iugoslava jugà un total de 96 partits.
A nivell de clubs jugà la major de la seva carrera esportiva al HAVK Mladost. Una vegada retirat va exercir d'entrenador en diversos equips de Iugoslàvia i Itàlia.

## Referències

* 1 2 «Olympedia – Ozren Bonačić». [Consulta: 6 desembre 2023].
* 1 2 «Ozren Bonačić preuzeo Mladost» (en serbi), 20-03-2008. [Consulta: 6 desembre 2023].
# Nombre 199

El nombre 199 (CXCIX) és el nombre natural que segueix el nombre 198 i precedeix el nombre 200. La seva representació binària és 11000111, la representació octal 307 i l'hexadecimal C7. És un nombre primer; altres factoritzacions són 1×199. És un nombre de Lucas.
Es pot representar com a la suma de tres nombres primers consecutius: 61 + 67 + 71 = 199.

## Referències

* ↑ «The First 200 Lucas numbers and their factors» (en anglès). [Consulta: 4 desembre 2017].
# Raval de la Rovirola

El Raval de la Rovirola és una antic raval convertit en barri del poble de Santa Maria d'Oló, en el terme del mateix nom, a la comarca del Moianès.
Està situat a prop i al nord-oest del nucli principal de Santa Maria d'Oló, a tocar i a ponent del Raval de Santa Eulàlia. La major part del veïnat és en un espai entre l'Eix Transversal (C-25) i la carretera BP-4313.
La major part del veïnat és força agrupat, però hi pertanyen les masies de Cal Músic, a ponent, i Cal Graci i Cal Miqueló, al sud.

## Enllaços externs

* El Raval de la Rovirola en el seu entorn, a l'Institut Cartogràfic de Catalunya
# Nadav Guedj

Nadav Guedj, נדב גדג', nascut el 2 de novembre de 1998 a París, França, és un cèlebre cantant israelià.
El 17 de febrer del 2015 va guanyar el programa de caça-talents Hakochav Haba (la versió israeliana del reality show Rising Star) i acabà, posteriorment, escollit com a representant d'Israel al concurs d'Eurovisió en la seva versió de 2015, celebrada a Viena (Àustria). La cançó escollida per representar el país aquell any fou "Golden Boy" ("El Noi d'Or").
# Pakatan Harapan

El Pakatan Harapan (abreujat PH; literalment: Aliança de l'esperança) és una aliança política fundada el 2015 i que agrupa partits que van des del centredreta fins a l'esquerra. És la principal aliança de Malàisia que s'oposa al Barisan Nasional. El seu líder és Mahathir Mohamad, primer ministre des de les Eleccions generals malàisies de 2018 fins a principis de 2020.
L'aliança inclou sobretot el Partit d'Acció Democràtica, Keadilan d'Anwar Ibrahim, el Partit Unit Natiu de Malàisia de Mahathir bin Mohamad i l'Amanah.

## Referències

* ↑ «Elections législatives en Malaisie: victoire historique de l’opposition». RFI, 10-05-2018. [Consulta: 10 maig 2018].
# Sul·la (cognom)

Sul·la (en llatí Sulla) va ser el nom d'una família romana d'origen patrici que formava part de la gens Cornèlia.
Originalment aquesta família va portar el nom Rufí (Rufinus) fins que Publi Corneli Rufí, que era flamen dialis i pretor, va agafar el nom de Sul·la en la Segona Guerra Púnica. Alguns autors suposen que Sulla té el mateix significat que Rufus o Rufinus, que voldria dir vermell, i es referiria al color vermellós de la pell o al color vermell dels cabells. Plutarc ho entenia així, perquè diu que el dictador Sul·la portava aquest nom per unes taques vermelles que tenia a la cara, que contrastaven amb les zones blanques. Macrobi dona una explicació bastant diferent, ja que deriva el nom de Sybilla i diu que se li va donar a Publi Corneli Rufí quan va introduir per primer cop els Ludi Apollinares seguint les instruccions dels llibres sibil·lins i d'això va venir el nom Sybilla, escurçat aviat a Sul·la. Quintilià també considera que Sul·la era un sobrenom que definia peculiaritats físiques. Alguns autors moderns creuen que Sul·la derivaria de Sura, un cognomen romà utilitzat per diverses gens.

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 933.

## Bibliografia

* Ciceró, Pro Sulla.
# OLN

OLN té els següents significats:
* Galiza Ceive-OLN (de l'acrònim en gallec Organización de Liberación Nacional), partit polític històric de Galícia
* Outdoor Life Network, canal de televisió per cable del Canadà
# Rainer Hönisch

Rainer Hönisch (21 de gener de 1959) va ser un ciclista alemany de l'est, que es va especialitzar en el ciclisme en pista, concretament en la disciplina del quilòmetre on va guanyar una medalla de bronze al Campionat del món de Múnic 1978.

## Palmarès

* 1977
** Campió del món júnior en Quilòmetre Contrarellotge

## Enllaços externs

* Fitxa a sitiodeciclismo.net
# RAD Data Communications

RAD Data Communications desenvolupa, fabrica i comercialitza solucions de telecomunicacions i accés a la xarxa. Ofereix productes carrier Ethernet, com ara Ethernet sobre TDM, Ethernet sobre fibra, Ethernet sobre DSL i solucions de plataforma d'agregació de serveis Ethernet; i accés multiservei i solucions primera milla, que inclouen nodes d'accés multiservei, multiplexors de fibra, multiplexors i ADM SDH SONET i mòdems DSL, així com connexions creuades, NTU, TDM i multiplexors multiservei de subtaxa. La companyia també ofereix productes pseudocable TDM, com portes d'enllaç, centrals i SFP, convertidors, i solucions de connectivitat, inclosos convertidors TDM, convertidors en miniatura, i commutadors de paquets.

## Referències

* ↑ www.bloomberg.com/
# Nombre d'absorció

El nombre d'absorció $(Ab)$ és un nombre adimensional utilitzat en els fenòmens de transport i, més concretament, en el transport de massa. S'utilitza per caracteritzar l'absorció d'un gas per un líquid en una columna d'absorció o l'absorció d'una substància farmacològica pel sistema digestiu quan es pren per via oral. Representa la relació entre el temps de pas, o el temps d'exposició, i el temps d'absorció.
Es defineix de la manera següent:
    $Ab=k_{L}{\sqrt {\frac {L}{D\;v}}}$
on :
* $k_{L}$ = coeficient d'absorció.
* $L$ = distància de la ruta.
* $D$ = coeficient de difusió.
* $v$ = velocitat.

## Referències

* ↑ Massey, Bernard Stanford. Measures in science and engineering: their expression, relation and interpretation (en anglès). Halsted Press, 1986. ISBN 978-0-85312-607-2.
# Nombre d'ona

El nombre d'ona és una magnitud de freqüència que indica el nombre de vegades que vibra una ona en una unitat de distància. En la literatura científica se sol representar amb la lletra grega nu amb virgulilla: ${\tilde {\nu }}$. Les seves unitats en el Sistema Internacional són els cicles per metre (o metres recíprocs, m$^{-1}$). No obstant això, en camps com l'espectroscòpia d'infrarojos, resulta més útil emprar els cicles per centímetre (cm$^{-1}$), una unitat que el sistema CGS també denomina Kayser (K).
El nombre d'ona es defineix com la inversa de la longitud d'ona:
    ${\tilde {\nu }}={\frac {1}{\lambda }}$
on λ és la longitud de l'ona en el medi.
El vector d'ona és el vector que apunta en la direcció de propagació de l'ona en qüestió i la magnitud del qual és el nombre d'ona.

## Nombre d'ona circular (ona sinusoidal plana)

El nombre d'ona circular o nombre d'ona angular, representat per la lletra k, és una magnitud derivada del nombre d'ona utilitzada per raons de simplicitat en l'equació que descriu com vibra una ona:
    $f(x,t)=A\sin(kx-\omega t)$
Aquesta equació indica com la intensitat de la vibració f(x,t), a un temps t determinat i partint d'una posició inicial x determinada, és funció de l'amplitud de la vibració A, de la freqüència angular ω i del nombre d'ona angular k.
Per la seva forma sinusoidal, és més còmode expressar el nombre d'ona en radians per metre en lloc de cicles per metre. Sabent que un cicle comprèn 2π radians, a partir de la definició de nombre d'ona s'obté el nombre d'ona circular:
    $k={\frac {2\pi }{\lambda }}$

## Nombre d'ona (cas general)

En el cas general la solució de l'equació d'ones
   $\Delta \Psi -{\frac {1}{v^{2}}}{\frac {\partial ^{2}\Psi }{\partial t^{2}}}=0$
es pot expressar, en el cas d'una ona monocromàtica i estacionària, de la següent manera:
   $\Psi (\mathbf {r} ,t)=A(\|\mathbf {r} \|)\left(\Phi _{1}(\mathbf {k} \cdot \mathbf {r} -\omega t)-\Phi _{2}(\mathbf {k} \cdot \mathbf {r} +\omega t)\right)$
On el nombre d'ona, en aquest cas, es relaciona amb la velocitat de l'ona, i ve donat per la següent relació amb la freqüència angular i la velocitat de propagació del front d'ona:
   $\mathbf {k} \cdot \mathbf {v} =\omega ,\qquad \|\mathbf {k} \|={\frac {2\pi }{\lambda }}$

## Vegeu també

* Espectroscòpia